  Наталья Тетерина Вуоно тол элькун гурт шудонъёслы Алнашын кус база но хоккей коробка пуктозы. Со сярысь ёрослэн тӧроез Алексей Семёнов «ВКонтакте»  ивортӥз. Солэн кылъёсызъя, туннэ нуналлы куас базаез пуктонъя ужъёсты Ижкарысь «Восток» огазеяськон  кутскиз ни. Дыр ӧжыт ке но, объектъёс Шудонъёс кутскытозь дась луозы, гожтэ ёрос кивалтӥсь. Ватсалом, XXV тол элькун гурт шудонъёс Алнаш ёросын 2019-тӥ арын 20-23 тулыспалэ ортчозы. Туннэ, 4-тӥ толсуре, ёрос администрациын спортъя ужрадлы дасяськонъя кенешон ортчиз. Отчы Удмуртиысь тӧролэн но кивалтэтлэн администрацизылэн кивалтӥсезлэн воштӥсез Вероника Лекомцева, элькунысь спортъя министр Наталья Гольцова но ёрос администрациысь кивалтӥсьёс пыриськизы.   Тегъёс: Спорт Хоккей Удмуртия гуртшудонъёс Алнаш лэсьтськон куас  